**2. pielikums**

Valsts pētījumu programmas “Humanitāro zinātņu digitālie resursi”

projektu pieteikumu atklātā konkursa nolikumam

**Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika**

**Saturs**

[Ievads 1](#_Toc38981444)

[1. Lietotie termini 2](#_Toc38981445)

[2. Projekta pieteikuma noformēšana un iesniegšana 3](#_Toc38981446)

[2.1. Projekta pieteikuma A daļas “Vispārīgā informācija” noformēšana 4](#_Toc38981447)

[2.1.1. Pirmā nodaļa “Vispārīgā informācija” 4](#_Toc38981448)

[2.1.2. Otrā nodaļa “Zinātniskā grupa” 5](#_Toc38981449)

[2.1.3. Trešā nodaļa “Projekta budžets” 6](#_Toc38981450)

[2.1.4. Ceturtā nodaļa “Projekta rezultāti” 7](#_Toc38981451)

[2.1.5. Piektā nodaļa “Projekta laika grafiks” 8](#_Toc38981452)

[2.2. Projekta pieteikuma B daļas “Projekta apraksts” aizpildīšana un noformēšana 8](#_Toc38981453)

[2.3. Projekta pieteikuma C daļas “Curriculum Vitae” aizpildīšana 13](#_Toc38981454)

[3. Projekta pieteikuma administratīvo daļu noformēšana un iesniegšana 14](#_Toc38981455)

[3.1. Projekta pieteikuma D daļa “Projekta iesniedzēja apliecinājums” 14](#_Toc38981456)

[3.2. Projekta pieteikuma E daļa “Projekta sadarbības partnera - zinātniskās institūcijas apliecinājums” 15](#_Toc38981457)

[3.3. F daļa “Projekta sadarbības partnera - valsts institūcijas apliecinājums” 15](#_Toc38981458)

[3.4. Projekta pieteikuma G daļa “Finanšu apgrozījuma pārskata veidlapa” 15](#_Toc38981459)

[3.5. Projekta pieteikuma H daļa “Darbības, kurām nav saimnieciska rakstura” 16](#_Toc38981460)

[4. Projekta vidusposma un noslēguma zinātniskā pārskata noformēšana un aizpildīšana 17](#_Toc38981461)

# Ievads

“Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 “Valsts pētījumu programmu projektu īstenošanas kārība” (turpmāk – noteikumi), Ministru kabineta 2020. gada 16. aprīļa rīkojumu Nr. 195 “Par valsts pētījumu programmu “Humanitāro zinātņu digitālie resursi”” (turpmāk – rīkojums) un valsts pētījumu programmas “Humanitāro zinātņu digitālie resursi” īstenošanas un uzraudzības komisijas 2020. gada XX. aprīlī apstiprināto valsts pētījumu programmas “Humanitāro zinātņu digitālie rīki” projektu pieteikumu atklātā konkursa nolikumu (turpmāk – nolikums).

Saskaņā ar Zinātniskās darbības likuma 35. panta pirmo daļu valsts pētījumu programma ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību.

Metodikas mērķauditorija ir valsts pētījumu programmas “Humanitāro zinātņu digitālie resursi” (turpmāk – programma) projektu pieteikumu atklātā konkursa (turpmāk – konkurss) projektu pieteikumu iesniedzēji (turpmāk – projekta iesniedzējs), kuri sagatavo projekta pieteikumu un nepieciešamo dokumentāciju iesniegšanai konkursa ietvaros.

Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgi jautājumi, kuru risināšanai ir nepieciešams fokusēt Latvijas zinātnisko institūciju darbu, un noteikti to risināšanai attiecīgi zinātniskās pētniecības uzdevumi. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai.

Programmas īstenošanai ir paredzēts piesaistīt spēcīgākās zinātnieku grupas, kurās projekta mērķa sasniegšanai sadarbosies labākie humanitāro un mākslas un citu zinātņu nozaru pārstāvošie zinātnieki.

Programmu izveidoja un finansē Izglītības un zinātnes ministrija. Programmas īstenošanai ir piešķirti valsts budžeta līdzekļi par kopējo summu 1 309 380 *euro*. Programmas ietvaros veicamā projekta finansējums ir 1 217 723 *euro*.

Programmas virsmērķis ir humanitāro zinātņu digitālo resursu fragmentācijas mazināšana, attīstīšana un lietojamības palielināšana.

 Programmas mērķi ir konsolidēt esošos humanitāro zinātņu digitālos resursus, atbalstīt humanitāro zinātņu jau izveidotu digitālo resursu attīstību un to sasaisti (integrāciju, sinerģiju veidošanu) ar citiem humanitāro zinātņu digitālajiem resursiem, veidot specializētus, gala lietotājiem piemērotus digitālos risinājumus, kā arī attīstīt fundamentālu pētniecību, kas uzlabo digitālo humanitāro zinātņu resursus.

Programma risinās tādas problēmas kā esošo humanitāro zinātņu resursu fragmentācija, mērķgrupu (piemēram, izglītojamo, pedagogu, pētnieku, politikas veidotāju) pieprasījumu pēc lietotājam pielāgotiem, funkcionāliem, ikdienā izmantojamiem humanitāro zinātņu digitālajiem rīkiem, kā arī nepieciešamību nodrošināt plaši izmantotu esošo digitālo humanitāro zinātņu resursu ilgtspēju un attīstību.

Atbilstoši programmas īstenošanas mērķiem programmā ir noteikti trīs uzdevumi:

1. attīstīt un pielāgot humanitāro zinātņu digitālo resursu kopas (turpmāk – platformas), paplašinot to funkcionalitāti un integrējot tajās citus, jau izstrādātus resursus;
2. apzināt gala lietotāju mērķa grupu (piemēram, pētnieku, pedagogu, izglītojamo, cilvēku ar īpašām vajadzībām, informācijas un komunikācijas tehnoloģiju pakalpojumu sniedzēju) vajadzības un pielāgot esošos rīkus vai radīt sasaistes risinājumus ar esošiem humanitāro zinātņu digitālajiem resursiem;
3. attīstīt fundamentālu pētniecību, izmantojot digitālos humanitāro zinātņu resursus, un pētniecību, kas uzlabo digitālo humanitāro zinātņu resursus.

Īstenojot projektu, ir jāveic visi konkursā paredzētie uzdevumi, kā arī jānodrošina horizontālo uzdevumu izpilde.

# 1. Lietotie termini

|  |  |  |
| --- | --- | --- |
| Nr. | Termins | Skaidrojums |
| 1. | Zinātniskā grupa | zinātniskais personāls un zinātnes tehniskais personāls (personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus. Zinātnes tehniskajā personālā ietilpst inženieri, tehniķi, laboranti, tehnologi, operatori), kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji (ja tādi ir nepieciešami) un projekta izpildītāji |
| 2. | Zinātniskais personāls | vadošie pētnieki, pētnieki, zinātniskie asistenti, augstskolas akadēmiskais personāls[[1]](#footnote-1) un studējošie |
| 3. | Projekta iesniedzējs | projekta iesniedzējs ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai[[2]](#footnote-2). Projekta iesniedzējs atbild par projekta īstenošanu un projekta rezultātu sasniegšanu kopumā |
| 4. | Projekta sadarbības partneris-zinātniskā institūcija | projekta sadarbības partneris ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai, projekta piedalās ar savu personālu vai pētniecības infrastruktūru |
| 5. | Projekta sadarbības partneris-valsts institūcija | valsts institūcija, kurai zinātniskās darbības veikšana ir noteikta ar ārējo tiesību aktu, tās nolikumā vai statūtos, projekta īstenošanā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem |
| 6. | Projekta vadītājs | zinātnieks, kurš vada projektu un nodrošina tā īstenošanu. Projekta vadītājs plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību atbilstoši projektā noteiktajiem uzdevumiem un zinātniskās ētikas normām un projekta izpildes gaitu raksturojošās dokumentācijas savlaicīgu sagatavošanu un iesniegšanu šajos noteikumos paredzētajā kārtībā  Projekta vadītājs ir reģistrējies Nacionālajā zinātniskās darbības informācijas sistēmā (turpmāk – informācijas sistēma). |
| 7. | Projekta galvenie izpildītāji | zinātnieki, kuri īsteno projektu vai apakšprojektu un atbild par tā daļu izpildi |
| 8. | Projekta izpildītāji | zinātniskās grupas locekļi, kuri veic atsevišķus zinātniskus uzdevumus projekta īstenošanā un atbild par tā attiecīgo daļu izpildi |
| 9. | Augstskolā studējošie | projekta zinātniskajā grupā iesaistītais studējošais ir bakalaura studiju programmu students, profesionālo studiju programmu students, maģistra studiju programmu students (maģistrants), rezidents medicīnā un doktorants[[3]](#footnote-3). Augstskolā studējošos jāiesaista projektā atbilstoši nolikuma 21.-24. punkta nosacījumiem |
| 10. | Projekta kontaktpersona | fiziska persona, kas reģistrējusies Nacionālajā zinātniskās darbības informācijas sistēmā (turpmāk – informācijas sistēma), aizpilda informāciju par projekta pieteikumu, augšupielādē tā pielikumus, kā arī nepieciešamības gadījumā uztur kontaktus ar Latvijas Zinātnes padomes darbiniekiem (projekta kontaktpersona var būt arī projekta vadītājs) projektu iesniegšanas laikā, ar un Finanšu ministrijas darbiniekiem projekta īstenošanā. Projekta pieteikuma iesniedzējs norāda projekta kontaktpersonu projekta pieteikuma A daļas 1. nodaļā “Vispārīgā informācija”. Ja projektam ir sadarbības partneri, norāda arī to kontaktpersonas. Kontaktpersona un projekta vadītājs var būt viena un tā pati persona. |

# 2. Projekta pieteikuma noformēšana un iesniegšana

1. Lai projekta iesniedzējs varētu iesniegt projekta pieteikumu, jāaizpilda visas tās daļas, ņemot vērā nolikuma un metodikas nosacījumus, tostarp arī noteikumos noteikto.

2. Projekta pieteikuma A daļu “Vispārīgā informācija” un tās nodaļas aizpilda Nacionālajā zinātniskās darbības informācijas sistēmā (turpmāk – informācijas sistēma). Projekta pieteikuma no B līdz H daļu (ieskaitot) aizpilda uz veidlapas un augšupielādē informācijas sistēmā metodikā norādītajā datnes formātā.

3. Projekta pieteikuma:

3.1. A daļu “Vispārīgā informācija” un tās nodaļas aizpilda latviešu un angļu valodā;

3.2. B daļu “Projekta apraksts” un C daļu “Curriculum Vitae” obligāti aizpilda angļu valodā (ir tiesības pievienot tulkojumu latviešu valodā);

3.3. D daļu “Projekta iesniedzēja apliecinājums”, E daļu “Projekta sadarbības partnera-zinātniskās institūcijas apliecinājums”, F daļu “Projekta sadarbības partnera-valsts institūcijas apliecinājums”, G daļu “Finanšu apgrozījuma pārskata veidlapa” un H daļu “Darbības, kurām nav saimnieciska rakstura” aizpilda tikai latviešu valodā.

4. Projekta pieteikuma B līdz H daļu informācijas sistēmā var augšupielādēt atsevišķi, taču visam ir jābūt augšupielādētam, kā arī aizpildītam informācijas sistēmā līdz konkursa sludinājumā noteiktā projektu pieteikumu iesniegšanas termiņa beigām. Pirms projekta iesnieguma iesniegšanas projekta vadītājs saskaņo to.

## 2.1. Projekta pieteikuma A daļas “Vispārīgā informācija” noformēšana

5. Projekta pieteikuma A daļu “Vispārīgā informācija” projekta iesniedzējs aizpilda informācijas sistēmā latviešu un angļu valodā.

### 2.1.1. Pirmā nodaļa “Vispārīgā informācija”

6. Pirmo nodaļu “Vispārīgā informācija” aizpilda informācijas sistēmā par projekta iesniedzēju un sadarbības partneriem (ja attiecināms), kā arī par visu projektu kopumā.

|  |  |
| --- | --- |
| **Projekta nosaukums** | *Viens teikums, kas atspoguļo projekta mērķi* |
| **1. Projekta iesniedzējs** | *Norāda zinātniskās institūcijas nosaukumu, reģistrācijas numuru, adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi* |
| **2. Projekta iesniedzēja vadītājs vai tā pilnvarotā persona** | *Vārds, uzvārds (pievienotie vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **3. Projekta kontaktpersona** | *Vārds, uzvārds (pievienotie vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **4. Projekta sadarbības partneris – zinātniskā institūcija (ja attiecināms)** | *Norāda zinātniskās institūcijas nosaukumu, reģistrācijas numuru, juridisko adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi* |
| **5. Projekta sadarbības partneris – valsts institūcija (ja attiecināms)** | *Norāda institūcijas nosaukumu, reģistrācijas numuru, adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi* |
| **6. Projekta vadītājs** | *Vārds, uzvārds (pievienotais vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts)* |
| **7.** Zinātnes nozare atbilstoši 2018. gada 23. janvāra Ministru kabineta noteikumiem Nr. 49 “Noteikumi par Latvijas zinātnes nozarēm un apakšnozarēm”[[4]](#footnote-4) | *Izvēlas projekta zinātnes nozari (-es) atbilstoši Ministru kabineta 2018. gada 23. janvāra noteikumiem Nr. 49 „Par Latvijas zinātnes nozarēm un apakšnozarēm”* |
| **8.** Prioritārais/-ie virziens/-i zinātnē, atbilstoši Ministru kabineta 2017. gada 13. decembra rīkojumam Nr. 746 “Par prioritārajiem virzieniem zinātnē 2018.-2021. gadā”[[5]](#footnote-5) | *Izvēlas prioritāro virzienu (-us), kas noteikti Ministru kabineta 2017. gada 13. decembra rīkojumā Nr. 746 “Par prioritārajiem virzieniem zinātnē 2018.-2021. gadā” atbilstoši izvēlētajam programmas uzdevumam.* |
| **9.Viedās specializācijas joma, ja attiecināms** | *Izvēlas viedās specializācijas jomu* |
| **10.Projekta mērķis** | *Norāda projekta mērķi vienā teikumā (maksimāli 250 simboli). Projekta mērķis atbilst programmas mērķim un programmas uzdevumiem* |
| **11. Projekta tematiskie uzdevumi** | *Apliecina, ka projekta iesniegums aptver visus trīs Ministru kabineta 2020. gada 16. aprīļa rīkojumā Nr. 195 „Par valsts pētījumu programmu “Humanitāro zinātņu digitālie resursi” (turpmāk – rīkojums) noteiktos tematiskos uzdevumus* |
| **12. Pamatojums** | *Nav attiecināms (norāda attiecīgajā laukā „N/A”)* |
| **13. Pētniecības veids** | *Norāda, vai projekta ietvaros veiks fundamentālo vai lietišķo pētniecību, vai abus* |
| **13.Projekta kopējais finansējums** | *Norāda kopējo projektam plānoto finansējumu (euro), ņemot vērā nolikuma 5. punktā noteikto* |
| **14.Projekta kopsavilkums** | *Sniegt īsu un paskaidrojošu kopsavilkumu, kas ilustrē projekta mērķi un pētījuma gaitu, tajā skaitā plānojamos rezultātus un to ietekmi, un ir izmantojams informācijas sniegšanai par projektu ministrijas, padomes un administrācijas interneta vietnēs*  *Ne vairāk kā 1500 rakstu zīmes (ieskaitot atstarpes)* |
| **15.Atslēgas vārdi** | *Norāda ne vairāk kā 5 atslēgas vārdus* |
| **16. Projekta īstenošanas periods** | *Īstenošanas periodu norāda mēnešos, ievērojot nolikuma 4. punktā noteikto* |

### 2.1.2. Otrā nodaļa “Zinātniskā grupa”

### 

7. Otro nodaļu „Zinātniskā grupa” aizpilda informācijas sistēmā, norādot šādu informāciju par projektā iesaistīto zinātnisko grupu, kas aptver visas projektā iesaistītās institūcijas (projekta iesniedzējs un visi sadarbības partneri):

|  |  |  |  |  |
| --- | --- | --- | --- | --- |
|  | **Pārstāvētā institūcija** | **Vārds, uzvārds** | **Slodze (PLE)** | **CV** |
| **Projekta vadītājs** | *Norāda pārstāvēto institūciju* | *Obligāti norāda projekta vadītāja vārdu un uzvārdu* | *Norāda projekta vadītāja slodzi katru projekta īstenošanas gadu* | *Pievieno CV atbilstoši projekta pieteikuma C daļai* |
| **Projekta galvenie izpildītāji** | *Norāda pārstāvēto institūciju* | *Obligāti norāda projekta galveno izpildītāju vārdu un uzvārdu* | *Norāda projekta galveno izpildītāju slodzi katru projekta īstenošanas gadu* | *Pievieno CV atbilstoši projekta pieteikuma C daļai* |
| **Projekta izpildītāji** | *Norāda pārstāvēto institūciju* | *Var izvēlēties, vai norādīt vārdu un uzvārdu* | *Norāda projekta izpildītāja slodzi katru projekta īstenošanas gadu* | *Projekta izpildītāju CV netiek pievienots* |
| **Projekta izpildītāji studējošie** | *Norāda pārstāvēto institūciju* | *Norāda informāciju par katru plānoto studējošo. Var izvēlēties, vai norādīt vārdu un uzvārdu* | *Norāda studējošo slodzi katru projekta īstenošanas gadu atbilstoši nolikuma 21.-24. punktam* | *Projekta izpildītāju – studējošo CV netiek pievienots* |

### 2.1.3. Trešā nodaļa “Projekta budžets”

8. Trešo nodaļu “Projekta budžets” aizpilda informācijas sistēmā, norādot projekta īstenošanas izmaksas atbilstoši noteikumu 14. punktam, ievērojot noteikumu 11. punktā noteikto par projekta atbalstāmajām darbībām, kurām nav saimnieciska rakstura (atbilstoši noteikumu 2.2. apakšpunktam). Izmaksas projekta iesniedzējam un katram projekta sadarbības partnerim norāda šādā kārtībā:

|  |  |  |  |  |
| --- | --- | --- | --- | --- |
| **Nr. p.k.** | **Izmaksu veids/Ekonomiskās klasifikācijas kods** | **Izmaksu summa** | | |
| **1. gads** | **2. gads** | **Kopā** |
| **1. Tiešās attiecināmās izmaksas** | |  |  |  |
| 1.1.  1.2.  1.3. | Atlīdzība, t.sk. darba devēja sociālās apdrošināšanas obligātās iemaksas/1000 | *Izmaksas katru projekta īstenošanas gadu par atlīdzību projektā iesaistītajam personāla norāda atbilstoši noteikumu 14.1.1. un 14.1.2. apakšpunktam* | | |
| projektā ieskaitītā personāla kopēja noslodze PLE | *Norāda kopējo projektā iesaistītā personāla noslodzi pilna laika ekvivalenta izteiksmē katru projekta īstenošanas gadu* | | |
| t.sk. studējošo kopēja noslodze PLE | *Norāda kopējo projektā iesaistīto augstskolās studējošo slodzi atbilstoši nolikuma 21.-22. punktam katru projekta īstenošanas gadu (ne mazāk par 3,0 pilna laika ekvivalentiem visa projekta īstenošanas laikā)* | | |
| 2. | Komandējumu izdevumi/2100 | *Izmaksas katru projekta īstenošanas gadu par ārvalstu komandējumiem un darba braucieniem projekta ietvaros atbilstoši noteikumu 14.1.3. apakšpunktam* | | |
| 3. | Amortizācijas izmaksas/5000 | *Izmaksas katru projekta īstenošanas gadu, kas nepieciešamas projekta īstenošanai, attiecinot iegādātos pamatlīdzekļus projekta ietvaros atbilstoši noteikumu 14.1.4. apakšpunktam* | | |
| 4. | Inventāra, instrumentu un materiālu iegādes izmaksas un piegādes izmaksas/2300 | *Izmaksas katru projekta īstenošanas gadu nepieciešamā inventāra, instrumentu un materiālu iegādei projekta ietvaros atbilstoši noteikumu 14.1.5. apakšpunktam* | | |
| 5. | Citas projekta īstenošanai nepieciešamās izmaksas, t.sk.: | *Atbilstoši noteikumu 14.1.6. apakšpunktam* | | |
| 5.1. | ārējo pakalpojumu izmaksas/2200 | *Izmaksas katru projekta īstenošanas gadu, kas saistās ar pētniecības pakalpojumu nodrošināšanu, ko neveic projekta iesniedzējs vai sadarbības partneri, tai skaitā konkrētu uzdevumu izpilde ar uzņēmuma vai autoratlīdzības līgumu atbilstoši noteikumu 14.1.6.1. apakšpunktam* | | |
| 5.2. | informācijas un publicitātes pasākumu izmaksas/2200 | *Izmaksas katru projekta īstenošanas gadu zinātnisko rezultātu publicēšanai, kā arī sabiedrības informēšanas pasākumiem, tai skaitā projekta vidusposma zinātniskās konferences un projekta noslēguma zinātniskās konferences organizēšanas izmaksas, par projektu, programmu un zinātni atbilstoši noteikumu 14.1.6.2. apakšpunktam* | | |
| 5.3. | finanšu pakalpojumu izmaksas/2200 | *Izmaksas katru projekta īstenošanas gadu atbilstoši noteikumu 14.1.6.3. apakšpunktam* | | |
| **Netiešās attiecināmās izmaksas** | | *Norāda projekta īstenošanas netiešās attiecināmās izmaksas, kas atbilstoši noteikumu 14.2. apakšpunktam ir 25% no tiešo attiecināmo izmaksu kopsummas katru projekta īstenošanas gadu* | | |
| **Kopā (1.1. + 1.2. ….. +5.3.)** | | *Sakrīt ar kopējo pieprasīto projekta finansējumu* | *Sakrīt ar kopējo pieprasīto projekta finansējumu* | *Sakrīt ar kopējo pieprasīto projekta finansējumu* |

### 2.1.4. Ceturtā nodaļa “Projekta rezultāti”

9. Ceturto nodaļu „Projekta rezultāti” aizpilda informācijas sistēmā, ņemot vērā noteikumu 12. punktā noteikto par programmas rezultātiem. Obligāti ir jānorāda vismaz trīs dažādi sasniedzamo rezultātu veidi un to skaitliskās vērtības projekta ietvaros. Norādītais rezultātu skaits ir saistošs projekta finansēšanas gadījumā.

|  |  |  |
| --- | --- | --- |
| **Nr. p.k.** | **Rezultāta veids**  *Visi minētie rezultāti ir jāapraksta projekta pieteikuma F daļā „Projekta apraksts”* | **Skaits**  *Skaitu norāda vidusposmam un noslēgumam (ieskaitot vidusposmu) atbilstoši iespējām un projekta apjomam* |
| 1. | Publiski pieejamo pētniecības rezultātu publikāciju skaits (Web of Science, SCOPUS, u.c.) | *Norāda skaitu atbilstoši noteikumu 12.1. apakšpunktam* |
| 1.1. | oriģināli zinātniskie raksti, kas publicēti žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa | *Norāda skaitu atbilstoši noteikumu 12.1.1. apakšpunktam* |
| 1.2. | oriģināli zinātniskie raksti, kas publicēti Web of Science vai SCOPUS (A vai B) datubāzēs iekļautajos žurnālos vai konferenču rakstu krājumos | *Norāda skaitu atbilstoši noteikumu 12.1.1. apakšpunktam* |
| 2. | Tehnoloģiju tiesības | *Norāda skaitu atbilstoši noteikumu 12.2. apakšpunktam* |
| 3. | Intelektuālā īpašuma licences līgumi | *Norāda skaitu atbilstoši noteikumu 12.3. apakšpunktam* |
| 4. | ziņojumi par rīcībpolitikas ieteikumiem un rīcībpolitiku ietekmi | *Norāda skaitu atbilstoši noteikumu 12.6. apakšpunktam* |
| 5. | sekmīgi nokārtots maģistra valsts (gala) pārbaudījums un noteiktā kārtībā aizstāvēts promocijas darbs, ievērojot programmas mērķi un uzdevumus | *Norāda skaitu atbilstoši noteikumu 12.7. apakšpunktam* |
| 6. | citi pētniecības specifikai atbilstoši projekta rezultāti (tai skaitā dati) | *Norāda rezultāta veidu un skaitu atbilstoši noteikumu 12.8. apakšpunktam (piemēram, monogrāfijas, zinātniski raksti konferenču tēžu krājumos, populārzinātniskās publikācijas u.c.). Var norādīt līdz trīs citiem rezultātu veidiem.* |

### 2.1.5. Piektā nodaļa “Projekta laika grafiks”

### 

10. Piekto nodaļu „Projekta laika grafiks” aizpilda informācijas sistēmā, ievērojot nolikuma 4. punktā noteikto par projekta īstenošanas termiņu.

11. Norāda iesaistītās institūcijas un mēnešus, kuros tās piedalīsies projekta īstenošanā.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Institūcija** | **Projekta īstenošanas mēnesis** | | | |
| **1** | **2** | **...** | **n** |
| **1.** | *Norāda projekta iesniedzēju* | *Projekta īstenošanas mēnešus katrai institūcijai norāda atbilstoši projekta pieteikuma B daļas “Projekta apraksts” 3.2. apakšnodaļai “Darba plāns”* | | | |
| **2.** | *Norāda sadarbības partnerus (ja attiecināms)* |  |  |  |  |
| **3.** |  |  |  |  |  |
| **n** |  |  |  |  |  |

## 2.2. Projekta pieteikuma B daļas “Projekta apraksts” aizpildīšana un noformēšana

12. Projekta aprakstu aizpilda angļu valodā un iesniedz tulkojumu latviešu valodā vai aizpilda projekta aprakstu tikai angļu valodā. Aizpildītu projekta apraksta veidlapu saglabā PDF datnes formātā un augšupielādē informācijas sistēmā tam atvēlētajā vietā.

13. Aizpilda visas projekta apraksta nodaļas un apakšnodaļas, informāciju ievada tai paredzētajos laukos, ņemot vērā šādus nosacījumus un vadlīnijas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **B daļa “Projekta apraksts”**  Nosacījumi projekta apraksta noformēšanai:  apjoms nepārsniedz 20 lappuses;  burtu lielums – ne mazāks par 11;  vienkāršā rindstarpa;  atkāpes no malām – 2 cm no katras puses, 1,5 cm no augšas un apakšas;  visas tabulas, diagrammas, atsauces/atsauču saraksts un citi elementi ir iekļaujami projekta aprakstā, nepārsniedzot 20 lappuses.  papildus var pievienot (ieskenējot tā paša PDF beigās sociālo partneru apliecinājumu/rekomendācijas vēstules par sadarbību u.tml.), vienlaikus nepārsniedzot 23 lappuses kopā ar projekta aprakstu.  Projekta nosaukums: *norāda projekta nosaukumu*  *Apraksts ir saistošs, tā progress būs jāatspoguļo projekta vidusposma un noslēguma zinātniskajā pārskatā, tādēļ ieteicams aprakstu veidot, norādot darāmo līdz projekta vidusposmam un noslēgumam. Eksperti vērtēs plāna atbilstību un samērību ar projekta rezultātiem kopumā.*  **1. Zinātniskā izcilība**  1.1. Projekta ieguldījums programmas virsmērķa un mērķa sasniegšanā un tematisko uzdevumu īstenošanas nodrošināšanā.  *Apraksta projekta plānoto ieguldījumu programmas virsmērķa sasniegšanā, norādot galvenos aspektus plānotajā pētniecībā un projekta ieviešanā, lai* ***mazinātu humanitāro zinātņu digitālo resursu fragmentāciju, kā arī attīstītu tos un palielinātu to lietojamību****.*  *Apraksta, kā ir plānots attīstīt* *cilvēkkapitālu, paplašināt zināšanu bāzi humanitāro un mākslas zinātņu un to saskarjomu nozarēs, kā arī stiprināt saikni starp pētniecību un valsts rīcībpolitiku.*  ***Apraksta, kā projekts veicinās sabiedrībā izpratni par digitālo resursu nozīmi un to izmantošanu humanitārajās zinātnēs.***  1.2. Projekta mērķis, hipotēze, uzdevumi, esošā situācija zinātnes nozarē (zinātība)  *Norāda pētījuma mērķi un hipotēzi (ja tāda ir), kā arī uzdevumus mērķa sasniegšanai. Mērķis parāda sasaisti ar ieguldījumu zinātnes nozares vai vairāku zinātņu nozaru zināšanu bāzē, radot jaunas zināšanas vai tehnoloģiskās atziņas.*  *Projekta mērķim jāatbilst projektā iecerētajam, nav ieteicams noteikt vairākus paralēlus mērķus, sevišķi ja pētījuma plānā nav aprakstīta to visu sasniegšana. Ieteicams norādīt indikatorus (piemēram, zinātniskos rezultātus), pēc kuriem var izmērīt mērķa sasniegšanu. Mērķis atbilst projekta iesniedzēja (un projekta sadarbības partnera, ja attiecināms) iespējām to sasniegt (t.i., pieejamie resursi un noteiktie uzdevumi ir pietiekami, lai projekta īstenošanas laikā sasniegtu attiecīgo mērķi).*  *Uzdevumi ir skaidri, reālistiski un sasniedzami, kā arī saskanīgi ar projekta īstenošanas plānu un rezultātiem.*  *Apraksta esošo situāciju pētījuma zinātniskajā jomā jeb zinātību un izceļot sava pētījuma lomu nozares kontekstā, galvenos izaicinājumus un prioritātes, projekta nepieciešamību, oriģinalitāti un novitāti pētījuma jomas kontekstā (citi aspekti, piemēram, starpdisciplinaritāte vai multidisciplinaritāte).*  *Zinātības aprakstā jāietver informācija, kas parāda kopējo pētījuma jomas attīstību, projekta iesniedzēja un zinātniskās grupas izdarīto attiecīgajā jomā, kā arī jāparāda, ko jaunu sniegs attiecīgais projekts.*  *Apraksta, kā projekta ietvaros tiks apzinātas jaunākās pētniecības metodes un tehnoloģijas, kā arī atziņas no citām zinātnes nozarēm, lai projektā attīstītu starpdisciplināru pieeju, gūstot starptautiski nozīmīgas atziņas.*  *Detalizēti apraksta pētījuma metodoloģiju un pētniecības pieeju izvirzītā mērķa sasniegšanai. Ieteicams izcelt, kādus inovatīvus metodoloģiskos risinājumus pielietos projekta ietvaros.*  *Apraksta projektā iekļauto pētījumu metodoloģiju un pētniecības pieeju. Ja projekts paredz eksperimentus vai pētniecību saistībā ar cilvēkiem un dzīvniekiem, projekta iesniedzējs apraksta arī pētījuma ētiskos aspektus.*  1.3. Sadarbības partneru nozīme projekta mērķa un uzdevumu sasniegšanā un savstarpējā papildinātība (ja attiecināms)  *Apraksta, kāda ir sadarbības partneru (ja attiecināms) loma un nozīme projekta mērķa sasniegšanā, tai skaitā sadarbības partnera zinātniskā kapacitāte, pieejamie resursi ir pietiekami, lai noteiktajā laikā sasniegtu projekta mērķi un izpildītu uzdevumus. Pamato katra sadarbības partnera piesaistīšanas nepieciešamību.*  **2. Ietekme**  2.1. Projekta un tā rezultātu ietekme uz pētniecības kopienu  *Apraksta kā tiks attīstīti pētniecībai nepieciešami resursi un starpdisciplināras konkurētspējīgas zinātnieku grupas, kas zinātniskajā darbībā izmanto jaunākās pētniecības metodes un tehnoloģijas. Apraksta, kā projekts un tā rezultāti stiprinās zinātniskās grupas starptautisko konkurētspēju.*  *Apraksta konkrētu plānu projekta pieteikumu veidošanai citos zinātniskajos projektu konkursos (piemēram, ieguldījums jaunu projektu sagatavošanā iesniegšanai Eiropas Savienības pētniecības un inovācijas pamatprogrammu konkursos un citās pētniecības un inovācijas atbalsta programmās un tehnoloģiju ierosmēs), kā arī tīklošanās aktivitātes starptautiskajos sadarbības tīklos un konsorcijos ar mērķi iegūt jaunus kontaktus, pētniecības partnerus, metodes, kā arī izplatītu savā projektā gūtos rezultātus*  *Lai aprakstītu jaunu projektu sagatavošanā (piemēram, Apvārsnis Eiropa projektu konkursos), izmantojot šajā projektā iegūtos rezultātus, ieteicams aprakstīt, kādā konkursā plānots iesniegt jaunos pieteikumus, kādi sadarbības partneri tiks piesaistīti, jaunā projekta pieteikuma tematisko ietvaru u.c. informāciju.*  *Apraksta, kā tiks nodrošināta informācija zinātniskajām institūcijām humanitāro un mākslas zinātņu jomā par projekta plāniem, par metodoloģisko palīdzību un sameklētajiem risinājumiem. Apraksta, kā projekta iesniedzējs iesaistīs visas zinātniskās institūcijas humanitāro un mākslas zinātņu jomā (un to paspārnē esošos digitālos resursus) digitālo resursu fragmentācijas mazināšanā un pielietojamības veicināšanā.*  2.2. Projekta un tā rezultātu ietekme uz humanitāro zinātņu digitālo resursu galalietotājiem  *Apraksta projekta un tā rezultātu ietekmi uz humanitāro zinātņu digitālo resursu galalietotājiem, piemēram, izglītojamajiem, pedagogiem, cilvēkiem ar īpašām vajadzībām, informācijas un komunikācijas tehnoloģiju pakalpojumu sniedzējiem.*  *Apraksta plānu jau esošo humanitāro zinātņu digitālo platformu attīstīšanai, paplašinot to funkcionalitāti, kā arī humanitāro zinātņu resursu integrēšanai esošajās platformās, ņemot vērā galalietotāju nepieciešamības.*  *Apraksta, kādas galalietotāju grupas projekta iesniedzējs ir identificējis. Apraksta, kā tiks noskaidrotas galalietotāju vajadzības, lai uzzinātu un apstrādātu mērķgrupu viedokli par digitālo resursu izmantošanu un to funkcionalitātes iespējamajiem uzlabošanas veidiem, un kā humanitāro zinātņu digitālie resursi (rīki) tiks pielāgoti galalietotāju vajadzībām.*  2.3. Projekta un tā rezultātu ietekme uz studējošajiem izglītības procesā, nodrošinot prakses un darba iespējas, zinātniskās grupas kapacitātes celšana, kā arī platformas un projekta zinātnisko rezultātu izmantošanu augstākās izglītības mācību procesā  *Jāapraksta, kā studējošie un jaunie pētnieki projekta īstenošanā iegūs pētniecības karjerai nepieciešamās prasmes un zināšanas (piemēram, aprakstot uzdevumus projekta ietvaros, kas papildinās pieredzi).*  *Apraksta plānu projekta ietvaros gūto zinātnisko rezultātu un atziņu iesaistīšanai studiju procesā, uzlabojot studiju programmas atbilstoši nozares aktualitātēm. Apraksta, kā digitālos resursus var piemērot studiju un pētniecības procesam. Plāns ieguldījumam izglītības procesa projekta zinātnes nozarē uzlabošanai, attīstot ar programmu saistītas, šobrīd jau īstenotās, maģistratūras un doktorantūras programmas. Plāns sadarbībai ar tautsaimniecības nozari, lai sagatavotu tai nepieciešamos speciālistus projekta tematikā.*  *Projekta iesniedzējs apraksta iecerēto projekta ietvaros iesaistīto studējošo un doktora zinātniskā grāda pretendentu un cita projekta zinātniskā personāla kapacitātes un prasmju celšanai. Apraksta plānoto promocijas, maģistra un doktora darbu izstrādi, kurus projekta ietvaros vadīs vai konsultēs projekta vadītājs vai galvenie izpildītāji.*  2.4. Projekta un tā rezultātu ietekme uz nozaru politikas veidotājiem un ieviesējiem, plānojot resursu kopas ilgtspēju un ar to saistīto nozaru politiku veidošanu  *Apraksta pētījuma rezultātu izmantošanu (arī pēc projekta beigām) sadarbībā ar valsts un pašvaldību iestādēm (piemēram, politikas plānošana vai normatīvo aktu izstrāde, balstoties uz rezultātiem), uzņēmējiem, NVO (piemēram, rekomendācijas) un citiem projekta rezultātu potenciālajiem izmantotājiem, balstoties uz izmērāmiem parametriem.*  *Apraksta plānu, kā projekta ietvaros tiks veidota sadarbība ar saistīto nozaru politikas veidotājiem un ieviesējiem, lai varētu piemērot digitālos resursus arī viņu vajadzībām, kā arī sniegtu konsultācijas un sagatavotu rekomendācijas un vadlīnijas.*  *Tai skaitā aprakstīt, kā projekta ietvaros varēs konsultēt politikas veidotājus vai ieviesējus par šajā pētījumā neiekļauto vai līdzīga veida digitālo resursu integrēšanu un piemērošanu mērķgrupu vajadzībām*  2.5. Projekta un tā rezultātu ietekme uz sabiedrību kopumā, nodrošinot zināšanu pārnesi un veicinot izpratni par pētniecības lomu un devumu sabiedrībai, kā arī attīstot sabiedrībai nepieciešamos resursus  *Apraksta pieeju efektīvai sabiedrības informēšanai, izmantojot projekta rezultātus (tai skaitā savas zinātnes nozares un zinātnes kopumā popularizēšana), identificētās mērķgrupas publicitātes pasākumiem, iecerētos publicitātes pasākumus (piemēram, populārzinātniski raksti, informēšanas kampaņas, publiskas diskusijas u.c.).*  *Apraksta sava projekta ietvaros paredzētās aktivitātes, lai iesaistītu plašāku sabiedrību, veicinot tās izpratni par pētniecību un tās devumu sabiedrībai, piemēram, zināšanās balstītu lēmumu pieņemšanas procesā un citos nozīmīgos jautājumos.*  *Apraksta, kā sabiedrība tiks informēta par humanitāro zinātņu digitālo resursu izmantošanu, parādot gan to iespējamo intelektuālo, gan kvalitatīvas izklaides ieguvumu.*  2.6. Projekta zinātniskie rezultāti un to pieejamības nodrošināšana  *Apraksta paredzamos zinātniskos rezultātus un tehnoloģiskās atziņas atbilstoši pētījuma mērķim un uzdevumiem (atbilstoši projekta apraksta 1. nodaļai “Zinātniskā izcilība”).*  *Uzskaitīt konkrētus plānus zinātnisko publikāciju izdošanai, datu publicēšanai, intelektuālo tiesību nostiprināšanai vai dalībai zinātniskos pasākumos un to organizēšanā atbilstoši rezultātu indikatora tabulas (skatīt zemāk) sadalījumam. Ieteicams aprakstīt publikācijas tematiku, zinātniskos izdevumus, kuros plānots tās izdot, kā arī to saistību ar projekta tematiku. Iesniegto un apstiprināto zinātnisko publikāciju skaitam jābūt atbilstošam projekta tvērumam un pētnieku pieredzei.*  *Apraksta, kā tiks nodrošināta pētniecības rezultātu publiska pieejamība, tai skaitā publicējot rezultātus brīvpiekļuves žurnālos un deponējot jauniegūtus pētniecības datus pētniecības datu repozitorijos atbilstoši principiem “tik atvērts, cik iespējams” un FAIR atrodami - piekļūstami, savietojami un atkal izmantojami (findable, accessible, interoperable, reusable).*  *Apraksta savu stratēģiju, lai humanitāro zinātņu digitālos resursus nodrošinātu atvērtā pirmkoda programmatūrā, kā arī veicinātu platformu tālākas funkcionalitātes uzlabošanas un integrēšanas iespējas.*  **3. Īstenošana**  3.1. Projekta iesniedzējs un zinātniskā grupa  *Projekta iesniedzēja īss apraksts, pamato, kāpēc šī zinātniskā institūcija ir piemērota projekta noteiktā mērķa sasniegšanai un uzdevumu izpildei (tai skaitā pieejamā pētniecības infrastruktūra, telpu nodrošinājums, līdzšinējā pieredze un citi aspekti atbilstoši šim projektam). Ja projektam piesaista projekta sadarbības partneri, šeit izklāstīt pamatojumu projekta sadarbības partnera iesaistei projekta īstenošanā, gaidāmo ieguldījumu un tā kapacitāti. Sadarbības partneri piesaista, ja projekta iesniedzējam nav pētniecības infrastruktūras vai nepieciešamā zinātniskā kapacitāte attiecīgā projekta vai tā atsevišķu aspektu īstenošanā. Nepieciešamības gadījumā var aprakstīt arī sadarbību ar ārzemju partneriem, kuri šī konkursa izpratnē nav sadarbības partneri.*  *Projekta zinātniskās grupas apraksts, tai skaitā projekta vadītāja un galveno izpildītāju nozīme un pieredze projekta vadībā, zinātniskās kvalitātes nodrošināšanā un rezultātu izplatīšanā (atsaucoties uz Curriculum Vitae). Ieteicams ietvert pamatojumu tam, ka zinātniskās grupas sastāvā ir zinātnieki un speciālisti, kuri spēs izpildīt visus pētījuma aspektus. Uzdevumu sadale visa projekta laikā un projekta zinātniskās grupas dalībnieku kvalifikācija atbilstoši projekta mērķim.*  *Pamato projekta īstenošanai un zinātniskās grupas dalībnieku atalgojumam pieprasītā finansējuma izlietojumu.*  3.2. Projekta darba plāns  *Atbilstoši projekta mērķim un uzdevumu izpildes loģiskajai secībai projekta darba plāns ir sadalāms darba posmos.*  *Darba posma aprakstā norāda tā nosaukumu, darba posma īstenošanas sākuma un beigu mēnesi (ieteicams vizuāli attēlot projekta īstenošanas grafiku, piemēram, izmantojot ganta diagrammu), atbildīgo par darba posma īstenošanu, izmantotās metodoloģijas aprakstu, izmantoto aprīkojumu un pētniecības infrastruktūru, paredzētos komandējumus (ja tādi būs), kā arī uzdevumu sadali starp zinātniskās grupas dalībniekiem (ja projektā iesaistīts sadarbības partneris, norādīt uzdevumus sadarbības partnerim) iegūtos rezultātus un iznākumus (atbilstoši projekta apraksta 2. nodaļai “Ietekme” un projekta pieteikuma A daļas “Vispārīgā informācija” 4. nodaļai “Projekta rezultāti”). Norāda rezultātus, kas īstenojami līdz projekta vidusposmam un noslēgumam.*  *Veidojot darba plānu, jāapsver gan tematiskie, gan hronoloģiskie apsvērumi, jāizvairās no darba posmu pārklāšanās. Darba plānā ieteicams ietvert arī rezultātu izplatīšanas un projekta vadības pasākumus, kas aizņem noteiktu projekta īstenošanas laiku.*  *Ieteicams sniegt paskaidrojumu par projekta finanšu sadalījumu (atbilstoši projekta iesnieguma A daļas 3. nodaļā sniegtajai informācijai. Finansējums jāplāno atbilstoši projekta vajadzībām, nenovirzot neproporcionāli lielu finansējuma daļu vienai vajadzībai (piemēram, atlīdzībai).*  3.3. Projekta vadība un risku plāns  *Projekta iesniedzējs apraksta vadības organizāciju, lēmumu pieņemšanu, kvalitātes vadību, projekta izpildes pārraudzību, sadarbības nodrošināšanu ar projekta sadarbības partneri (ja attiecināms), administrēšanas kapacitāti (projekta iesniedzējam pieejamos resursus), intelektuālā īpašuma pārvaldības jautājumus (ja attiecināms) projekta ietvaros. Projekta vadības mehānismus var veidot saskaņā ar projekta iesniedzēja institūcijā jau ieviestajām praksēm, vienlaikus paredzot projektam specifisku vadības aspektu aprakstīšanu.*  *Projekta iesniedzējs izstrādā plānu iespējamo risku novēršanai vai negatīvā efekta samazināšanai (skatīt tabulu zemāk). Norāda vairāku veidu riskus, piemēram, finanšu riskus, īstenošanas riskus, rezultātu sasniegšanas riskus u.tml. Risku iespējamība var būt augsta, vidēja vai zema, tāpat ietekme var būt augsta, vidēja vai zema. Risku novēršanas un mazināšanas pasākumu sadaļā apraksta plānotos pasākumus, ar kuriem mazinās riska iestāšanās iespējamību vai tā ietekmi uz projektu*   |  |  |  |  |  |  | | --- | --- | --- | --- | --- | --- | | Risku novērtējums | | | | | | | Nr. | Risks | Riska apraksts | Novērtējums | | Risku novēršanas/mazināšanas pasākumi | | Iespējamība | Ietekme | | 1. | *riska nosaukums* | *īss riska apraksts* | *piemēram, augsta* | *piemēram, zema* | *konkrēti pasākumi, lai novērstu vai mazinātu risku* | | 2. |  |  |  |  |  | | 3. |  |  |  |  |  | | n |  |  |  |  |  | |

## 2.3. Projekta pieteikuma C daļas “Curriculum Vitae” aizpildīšana

14. *Curriculum Vitae* aizpilda projekta vadītājs un katrs projekta galvenais izpildītājs atbilstoši attiecīgā projekta pieteikuma tēmai. *Curriculum Vitae* aizpilda angļu valodā un iesniedz tulkojumu latviešu valodā vai aizpilda to tikai angļu valodā.

15. Aizpildītu *Curriculum Vitae* veidlapu augšupielādē PDF datnes formātā informācijas sistēmā. *Curriculum Vitae* aizpilda, ievērojot šādus nosacījumus:

|  |
| --- |
| **C daļa “Curriculum Vitae”**  *Nosacījumi Curriculum Vitae aizpildīšanai:*  apjoms nepārsniedz 2 lappuses;  burtu lielums – ne mazāks par 11;  vienkāršā rindstarpa;  atkāpes no malām – 2 cm no katras puses, 1,5 cm no augšas un apakšas;  **Vārds, Uzvārds:** *var norādīt papildus vārda un uzvārda formas, kas tiek izmantotas autora identifikācijai publikācijās*  **Pētnieka identifikācijas kods (-i)**, ja tāds tiek izmantots (ORCID, Research ID, Scopus Author ID u.c.):  **IZGLĪTĪBA**  Gads *norāda doktora grāda nosaukumu, zinātnes nozari, institūciju, valsti*    **DARBA PIEREDZE**  *apraksta pašreizējos un agrākos amatus un atbildības pēdējos piecos gados, kas nozīmīgi šī projekta kontekstā*  nodarbinātības Gadi [pašreizējais amats]  [institūcija, valsts]  Nodarbinātības Gadi [amats]  [institūcija, valsts]  **ZINĀTNISKIE PROJEKTI**  *norāda projektus un projektu pieteikumus, kas nozīmīgi šī konkursa kontekstā*  **ZINĀTNISKĀS PUBLIKĀCIJAS**  *norādīt līdz piecām zinātniskajām publikācijām vai intelektuālā īpašuma nostiprināšanu apliecinājumiem, kas nozīmīgi šī projekta kontekstā,* *papildus norādot kopējo publikāciju skaitu, kopējo citējumu skaitu, citēšanās indeksu, norādot avotu, piemēram, Scopus vai WoSCC*  **CITA INFORMĀCIJA**  *norādīt citu informāciju, iekļaujoties 2 lapaspušu limitā, piemēram, vadīto promocijas vai maģistra darbu skaitu, pienākumus zinātnisko izdevumu redkolēģijās, starptautiskā zinātniskā darba pieredze, sadarbību ar valsts, NVO un industrijas pārstāvjiem, piedalīšanās rīcībpolitikas formulēšanā u.c.* |

# 3. Projekta pieteikuma administratīvo daļu noformēšana un iesniegšana

## 3.1. Projekta pieteikuma D daļa “Projekta iesniedzēja apliecinājums”

16. Projekta iesniedzēja vadītājs vai vadītāja pilnvarota persona (ar paraksta tiesībām) aizpilda projekta iesniedzēja apliecinājumu, aizpildot atbilstošās veidlapas sadaļas un ievērojot veidlapā dotos formatēšanas nosacījumus.

17. Projekta iesniedzēja vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

18. Ja nav iespējams nodrošināt drošu elektronisko parakstu, projekta iesniedzēja vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Zigfrīda Annas Meierovica bulvāris 14, Rīga, LV-1050, padomes darba laiks ir katru darbdienu no plkst. 08:30 līdz 17:00.

19. Projekta iesniedzējs projekta iesniedzēja apliecinājumam pievieno šādus dokumentus:

19.1. projekta iesniedzēja finanšu vadības un grāmatvedības politiku (PDF vai WORD datnes formātā);  
19.2. projekta iesniedzēja finanšu apgrozījuma pārskatu (projekta iesnieguma F daļa), kas sastādīts saskaņā ar pēdējo apstiprināto institūcijas gada pārskatu (uz projekta iesnieguma iesniegšanas brīdi);  
19.3. ja institūcijai ir privātie investori, iesniedz zinātniskās institūcijas apliecinājumu par ar projektu saistītās pētniecības rezultātu neizmantošanu komerciāliem mērķiem;  
19.4. finanšu vadības un grāmatvedības politika (WORD vai PDF datnes formātā), finanšu apgrozījuma pārskats (EXCEL datnes formātā) un investora apliecinājums (PDF datnes formātā) iesniegti informācijas sistēmas sadaļā “Zinātniskās institūcijas projektu dokumenti”;  
19.5. ja attiecīgais projekta iesniedzējs ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2020. gada atklātajā konkursā vai citu valsts pētījumu programmu 2020. gadā izsludinātajos projektu pieteikumu atklātajos konkursos, šajā punktā minēto dokumentāciju neiesniedz.

## 3.2. Projekta pieteikuma E daļa “Projekta sadarbības partnera - zinātniskās institūcijas apliecinājums”

20. Projekta sadarbības partnera vadītājs vai vadītāja pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

21. Projekta sadarbības partnera vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

22. Ja nav iespējams nodrošināt drošu elektronisko parakstu, projekta sadarbības partnera vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Zigfrīda Annas Meierovica bulvāris 14, Rīga, LV-1050, padomes darba laiks ir katru darbdienu no plkst. 08:30 līdz 17:00.

23. Sadarbības partnera - zinātniskās institūcijas apliecinājumam pievieno sekojošus dokumentus:

23.1. sadarbības partnera finanšu vadības un grāmatvedības politiku (PDF vai WORD datnes formātā);

23.2. sadarbības partnera finanšu apgrozījuma pārskatu (projekta iesnieguma F daļa), kas sastādīts saskaņā ar pēdējo apstiprināto institūcijas gada pārskatu (uz projekta iesnieguma iesniegšanas brīdi);

23.3. ja institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem;

23.4. finanšu vadības un grāmatvedības politika (WORD vai PDF datnes formātā), finanšu apgrozījuma pārskats (EXCEL datnes formātā) un investora apliecinājums (PDF datnes formātā) iesniegti informācijas sistēmas sadaļā “Zinātniskās institūcijas projektu dokumenti”;

23.5. ja attiecīgais sadarbības partneris ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2020. gada atklātajā konkursā vai citu valsts pētījumu programmu 2020. gadā izsludinātajos projektu pieteikumu atklātajos konkursos, šajā punktā minēto dokumentāciju neiesniedz.

## 3.3. F daļa “Projekta sadarbības partnera - valsts institūcijas apliecinājums”

24. Projekta sadarbības partnera vadītājs vai vadītāja pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

25. Projekta sadarbības partnera vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

26. Ja nav iespējams nodrošināt drošu elektronisko parakstu, projekta sadarbības partnera vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Zigfrīda Annas Meierovica bulvāris 14, Rīga, LV-1050, padomes darba laiks ir katru darbdienu no plkst. 08:30 līdz 17:00.

## 3.4. Projekta pieteikuma G daļa “Finanšu apgrozījuma pārskata veidlapa”

27. Projekta iesniedzējs vai sadarbības partneri - zinātniskā institūcija finanšu apgrozījuma pārskatu aizpilda atbilstoši noteikumu 2.2. apakšpunktam, kas nosaka darbības, kurām nav saimnieciska rakstura, kurām jābūt attiecīgās institūcijas pamatdarbībām.

28. Finanšu apgrozījuma pārskatā norāda, kā projekta iesniedzēja vai sadarbības partnera -zinātniskās institūcijas grāmatvedībā tiek nodalītas finanšu plūsmas pamatdarbībām atbilstoši noteikumu 2.2. apakšpunktam, kurām nav saimnieciska rakstura.

29. Finanšu apgrozījuma pārskatam ir jāatbilst projekta iesniedzēja vai sadarbības partnera-zinātniskās institūcijas iesniegtajai finanšu vadības un grāmatvedības politikai.

30. Finanšu apgrozījuma pārskatu aizpilda EXCEL datnes formātā un augšupielādē to tam paredzētajā vietā, ņemot vērā šīs metodikas 19. un 23. punktā minēto par gadījumiem, kad finanšu apgrozījuma pārskats nav jāiesniedz.

## 3.5. Projekta pieteikuma H daļa “Darbības, kurām nav saimnieciska rakstura”

31. Projekta iesniedzējs aizpilda projekta pieteikuma H daļu “Darbības, kurām nav saimnieciska rakstura”, ņemot vērā noteikumu 2.2. apakšpunktā, 11. un 12. punktā noteiktās atbalstāmās darbības, kurām nav saimnieciska rakstura, un rezultātus projekta ietvaros.

32. Projekta pieteikuma H daļu “Darbības, kurām nav saimnieciska rakstura” aizpilda atbilstoši minētajam citās projekta pieteikuma daļās (sevišķi projekta pieteikuma A daļas “Vispārīgā informācija” 4. nodaļā “Projekta rezultāti” un projekta pieteikuma B daļā “Projekta apraksts” 3.2. sadaļā “Darba plāns” minētā informācija).

33. Projekta pieteikuma H daļu “Darbības, kurām nav saimnieciska rakstura” aizpilda, izmantojot tajā dotos formatēšanas nosacījumus, kā arī šādus nosacījumus:

|  |  |  |  |  |  |
| --- | --- | --- | --- | --- | --- |
| **Nr.** | **Pētniecības pieteikuma darbība** | **Atbilstība atbalstāmajām nesaimnieciskajām darbībām** | **Rezultāts** | **Rezultāts skaitliskā izteiksmē** | |
| **Mēr-vienība** | **Skaits** |
| 1. | *Piemēram, projekta pieteikuma B daļa “Projekta apraksts” 3.2 apakšnodaļā “Darba plāns” norādītais 4. darba posms “Publikāciju sagatavošana”* | *Izvēlēties vienu no atbalstāmajām darbībām saskaņā ar noteikumu 11. punktu:*  *Pētniecība (fundamentālie vai lietišķie pētījumi)/pētījumi rīcībpolitikas risinājumiem/tehnoloģiju tiesības/rezultātu izplatīšana/sabiedrības informēšana*  *Aprakstīt darbību (līdz 200 vārdiem), norādot tās atbilstību kādai no noteikumu 2.2. apakšpunktā minētajiem darbību veidiem (piemēram, publikācijas tiks sagatavotas un publicētas izdevumos, izvairoties no ekskluzivitātes un diskriminēšanas)* | *Izvēlēties vienu no rezultātiem saskaņā ar noteikumu 12. punktu un nolikuma 10. punktu*  *pētniecības rezultātu publiskas pieejamības nodrošināšana/* *tehnoloģiju tiesības/* *intelektuālā īpašuma licences līgumi/* *ziņojumi par rīcībpolitikas ieteikumiem un rīcībpolitiku ietekmi/* *sekmīgi nokārtots maģistra valsts (gala) pārbaudījums un noteiktā kārtībā aizstāvēts promocijas darbs, ievērojot programmas mērķi un uzdevumus/* *citi pētniecības specifikai atbilstoši projekta rezultāti (tai skaitā dati)* | *Norāda mērvienību, kādā rezultātu izsaka (piemēram, publikāciju skaits)* | *Norāda skaitu* |
| 2. |  |  |  |  |  |
| 3. |  |  |  |  |  |
| n |  |  |  |  |  |

# 4. Projekta vidusposma un noslēguma zinātniskā pārskata noformēšana un aizpildīšana

34. Projekta iesniedzējs izstrādā un iesniedz informācijas sistēmā projekta vidusposma zinātnisko pārskatu mēneša laikā, kad pagājusi puse no projekta īstenošanas laika, savukārt noslēguma zinātnisko pārskatu mēneša laikā pēc projekta īstenošanas beigām, izmantojot līgumam par projekta īstenošanu pievienoto veidlapu.

35. Projekta vidusposma un noslēguma zinātnisko pārskatu veido, saistot to ar projekta pieteikumā norādīto informāciju. Ja nosauktās zinātniskās publikācijas, kuras ir apstiprinātas publicēšanai, nevar atrast internetā, projekta iesniedzējs papildus pārskatam informācijas sistēmā augšupielādē izdevēja apliecinājumu par publikācijas izdošanu.

36. Projekta vidusposma un noslēguma zinātnisko pārskatu aizpilda latviešu valodā un tulko angļu valodā vai aizpilda to tikai angļu valodā, aizpilda visas pārskata nodaļas un apakšnodaļas, informāciju ievada tai paredzētajos laukos un augšupielādē to informācijas sistēmā PDF datnes formātā. Nepieciešamības gadījumā pēc padomes lūguma projekta vidusposma un noslēguma zinātniskajam pārskatam pievieno publikāciju sarakstu EXCEL datnes formātā informācijas sistēmā. Saraksta struktūru nosaka padome un informē par to projekta iesniedzēju. Papildus informācijas sistēmā augšupielādē fotoattēlus, kas raksturo projekta īstenošanu.

37. Projekta iesniedzējs projekta vidusposma un noslēguma zinātnisko pārskatu aizpilda, ievērojot šādus nosacījumus:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Projekta vidusposma/noslēguma zinātniskais pārskats**  Prasības teksta noformēšanai:   * apjoms nepārsniedz 20 lappuses; * burtu lielums – ne mazāks par 11; * vienkāršā rindstarpa; * atkāpes no malām – 2 cm no katras puses, 1,5 cm no augšas un apakšas; * visas tabulas, diagrammas, atsauces/atsauču saraksts un citi elementi ir iekļaujami projekta noslēguma zinātniskajā pārskatā, nepārsniedzot 20 lappuses.   Projekta nosaukums: *norāda projekta nosaukumu*  Kopsavilkums: *gan angļu, gan latviešu valodā* *īsumā apraksta projekta īstenošanas gaitu, galvenos rezultātus un ietekmi uz Latvijas humanitāro zinātņu pētnieku kopienu, kā arī zinātnes attīstību kopumā un ietekmi uz sabiedrību/valsts attīstību. Šis kopsavilkums tiks izmantots programmas publicitātei.*  **1. Zinātniskā izcilība**  *Apraksta projekta ieguldījumu programmas virsmērķa un mērķu sasniegšanā, vidusposma zinātniskajā pārskatā, norādot jau sasniegto un vēl darāmo līdz projekta noslēgumam, savukārt noslēguma zinātniskajā pārskatā norādot izdarīto.*  *Projekta vadītājs apraksta pētījuma metodoloģiju un pētījuma progresu atbilstoši projekta apraksta 1. nodaļai “Zinātniskā izcilība” un 2.6. apakšnodaļai “Projekta zinātniskie rezultāti un to pieejamības nodrošināšana”, tai skaitā mērķa un uzdevumu izpildes progresu. Aprakstā ietver informāciju par MK rīkojuma 6. punktā ietverto uzdevumu izpildes progresu.*  *Apraksta projekta laikā panāktos zinātniskos rezultātus un tehnoloģiskās atziņas atbilstoši projekta pieteikumā paredzētajam, papildus aprakstot to metodoloģisko vai teorētisko oriģinalitāti, kā arī rezultātu ietekmi uz savas vai citu zinātņu nozaru attīstību un zināšanu bāzi*  **2. Ietekme**  2.1. Projekta un tā rezultātu ietekme uz pētniecības kopienu  *Norāda informāciju par plāna izpildi jaunu projektu sagatavošanā Eiropas savienības vai citās starptautiskās pētniecības un inovāciju atbalsta programmās, norādot, kā šo projektu sagatavošana balstījās šī projekta rezultātos un zinātniskajās atziņās.*  *Apraksta, kā projekta ietvaros tika nodrošināta regulāra komunikācija ar zinātniskajām institūcijām un zinātnisko kopienu humanitāro un mākslas zinātņu jomās, tai skaitā ar zinātniskajām institūcijām, zinātniekiem un studējošajiem arī ārpus projekta iesniedzēja un sadarbības partneru institūcijām, lai sniegtu metodoloģisko palīdzību un informāciju par sameklētajiem risinājumiem, kā arī konsultētu par soļiem digitālo resursu fragmentācijas mazināšanā un pielietojamības veicināšanā.*  *Projekta zinātniskās grupas zinātniskā sadarbība ar ārvalstu zinātniskajām organizācijām, sadarbības veidi (īsi aprakstot) un to iekļaušanās projektā, sadarbības ietekme uz Latvijas humanitāro un mākslas zinātņu jomas zinātniskās kopienas starptautiskās konkurētspējas celšanu.*  *Tabulā Nr. 1 uzskaita zinātniskās sadarbības aktivitātes projekta īstenošanas ietvaros*  Tabula Nr. 1   |  |  |  |  | | --- | --- | --- | --- | | Nr. | Sadarbības institūcija/organizācija, valsts | Sadarbības veids | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.2. Projekta un tā rezultātu ietekme uz humanitāro zinātņu digitālo resursu galalietotājiem  *Apraksta, kā tika identificētas un izvēlētas humanitāro zinātņu digitālo resursu galalietotāju mērķgrupas.*  *Izklāsta plāna izpildi jau esošo humanitāro zinātņu digitālo platformu attīstīšanai, paplašinot to funkcionalitāti, kā arī humanitāro zinātņu resursu integrēšanai esošajās platformās, ņemot vērā galalietotāju nepieciešamības.*  *Apraksta, kā galvenās atziņas pēc galalietotāju nepieciešamību aptaujāšanas, lai uzzinātu viedokli par digitālo resursu izmantošanu un to funkcionalitātes iespējamajiem uzlabošanas veidiem.*  *Apraksta jau konkrētus piemērus, kā humanitāro zinātņu digitālie resursi (rīki) pēc aptaujāšanas tika pielāgoti galalietotāju vajadzībām.*  2.3. Projekta un tā rezultātu ietekme uz studējošajiem izglītības procesā, nodrošinot prakses un darba iespējas, zinātniskās grupas kapacitātes celšana, kā arī platformas un projekta zinātnisko rezultātu izmantošanu augstākās izglītības mācību procesā  *Izklāsta plāna izpildi saistībā ar studējošo un jauno pētnieku iesaisti projekta īstenošanā, veicinot viņu prasmju un zināšanu papildināšanu pētniecībā.*  *Aprakstīt veiktās aktivitātes studiju vides uzlabošanai, izmantojot projektā iegūtos rezultātus, tai skaitā attīstot maģistratūras un doktorantūras programmas projekta tematiskajā jomā atbilstoši projekta pieteikuma projekta apraksta 2.2. apakšnodaļai “Projekta un tā rezultātu ietekme uz studējošajiem izglītības procesā, nodrošinot prakses un darba iespējas, kā arī platformas un projekta zinātnisko rezultātu izmantošanu augstākās izglītības mācību procesā, kā arī studējošo un zinātniskās grupas kapacitātes celšana”. Apraksta, kā esošie digitālie resursi tika piemēroti studiju un pētniecības procesā.*  *Iecerētās projekta zinātniskā personāla kapacitātes celšanas progress, sevišķi vēršot uzmanību projektā iesaistītajiem studējošajiem, doktora zinātniskā grāda pretendentiem un jaunajiem zinātniekiem. Tabulā Nr. 2 uzskaita projektā iesaistīto studējošo aizstāvētos gala darbus, kas rakstīti projekta tematikā.*  Tabula Nr. 2   |  |  |  |  |  | | --- | --- | --- | --- | --- | | Promocijas, maģistra un bakalaura darbi, kurus vada vai konsultē projekta vadītājs vai galvenie izpildītāji, šī projekta ietvaros (ja darbs ir aizstāvēts, norādīt to pēdējā tabulas sadaļā, papildinot ar datumu un attiecīgo promocijas padomi) | | | | | | Nr. | Darba autors | Darba nosaukums | Vadītājs un konsultants | Aizstāvēšanās | | 1. |  |  |  |  | | 2. |  |  |  |  | | 3. |  |  |  |  | | 4. |  |  |  |  | | n |  |  |  |  |   2.4. Projekta un tā rezultātu ietekme uz nozaru politikas veidotājiem un ieviesējiem, plānojot resursu kopas ilgtspēju un ar to saistīto nozaru politiku veidošanu  *Apraksta, kā ir īstenots plāns sadarbībai ar saistīto nozaru politikas veidotājiem un ieviesējiem, lai varētu piemērot digitālos resursus arī viņu vajadzībām, sagatavotu rekomendācijas un vadlīnijas, kā arī sniegtās rekomendācijas par šajā pētījumā neiekļauto vai līdzīga veida digitālo resursu integrēšanu un piemērošanu mērķgrupu vajadzībām.*  *Apraksta projekta zinātnisko rezultātu izmantošanu sadarbībā ar institūcijām, uzņēmējiem un NVO, piemēram, rekomendāciju, tehnoloģisko instrukciju izstrādē, normatīvo aktu izstrādē, politikas plānošanā u.c. aktivitātēs. Projekta īstenotāja izvērtējums par sadarbību.*  *Konkrētus gadījumus, ja attiecināms, minēt tabulā Nr. 3. Ja ir radušies kādi šķēršļi projekta rezultātu ietekmes vairošanā, tos aprakstīt šeit.*  Tabula Nr. 3   |  |  |  |  | | --- | --- | --- | --- | | Nr. | Sadarbībā ar | Sadarbības apraksts un rezultāts | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.5. Projekta un tā rezultātu ietekme uz sabiedrību kopumā, nodrošinot zināšanu pārnesi un veicinot izpratni par pētniecības lomu un devumu sabiedrībai, kā arī attīstot sabiedrībai nepieciešamos resursus  *Sabiedrības informēšana projekta ietvaros, izmantojot rezultātus, atbilstoši projekta pieteikumā plānotajam un izmaiņas, tajā skaitā, kā izdevies iesaistīt plašāku sabiedrību, veicinot tās izpratni par pētniecību un tās devumu sabiedrībai, piemēram, zināšanās balstītu lēmumu pieņemšanas procesā un citos nozīmīgos jautājumos.*  *Apraksta, kā un par kādiem humanitāro zinātņu digitālajiem resursiem tikai informēta sabiedrība, parādot gan to iespējamo intelektuālo, gan kvalitatīvas izklaides ieguvumu*  *Tabulā Nr. 4 norāda konkrētus pasākumus vai aktivitātes ar mērķi publicitātei un sabiedrības informēšanai*  Tabula Nr. 4   |  |  |  |  | | --- | --- | --- | --- | | Nr. | Aktivitāte (piem., intervija plašsaziņas līdzekļos) | Apraksts (sadarbībā ar ko, mērķauditorija, ja ir, tīmekļa vietne u.t.t.) | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.6. Projekta zinātniskie rezultāti un to pieejamības nodrošināšana  *Projekta vadītājs raksturo projekta apraksta 2.6. apakšnodaļā “Projekta zinātniskie rezultāti un to pieejamības nodrošināšana” sastādītā plāna projekta rezultātu izplatīšanai izpildi, izmaiņas plānā un nepieciešamās korekcijas.*  *Izklāsta plāna efektīvai projekta zinātnisko rezultātu un tehnoloģisko atziņu izplatīšanai izpildi līdz attiecīgajam posmam, aprakstot iegūto zināšanu ilgtspējas nodrošināšanu (tajā skaitā Open Access, Open Data un FAIR principu ievērošana), sevišķi uzsverot rezultātu publicēšanu brīvpiekļuves žurnālos, jauniegūto pētniecības datu deponēšanu pētniecības datu repozitorijos.*  *Šeit uzskaita sagatavotās un iesniegtās/apstiprinātās zinātniskās publikācijas (tai skaitā Open Access), dalību zinātniskās konferencēs un intelektuālā īpašuma tiesību nostiprināšanu, datu publicēšanu (tai skaitā, atbilstoši Open Data un FAIR data principiem). Uzskaitīt atbilstoši projekta pieteikuma A daļas “Vispārīgā informācija”4. nodaļai “Projekta rezultāti” dalījumam, norādot nosaukumu, datumu, tīmekļa vietni vai DOI, kā arī projekta aprakstā plānotajam līdz projekta vidusposmam vai noslēgumam.*  *Apraksta, kā tika nodrošināts, ka projekta ietvaros attīstītie humanitāro zinātņu digitālie resursi ir nodrošināti atvērtā pirmkoda programmatūrā, lai veicinātu platformu tālākas funkcionalitātes uzlabošanas un integrēšanas iespējas.*  **3. Īstenošana**  *Projekta darba plāna izpildes progress un risku novēršana. Īsumā apraksta darba pakešu (un/vai to posmu) izpildi un sasniegtos rezultātus.*  *Projekta darba plāna izpildes gaita, ņemot vērā projekta apraksta 3.2. apakšnodaļu “Darba plāns”, kā arī ar kādiem riskiem projekta zinātniskā grupa saskārusies īstenošanas laikā, kā tie risināti un vai tie jau bija paredzēti projekta apraksta 3.3. apakšnodaļas “Projekta vadība un risku plāns” risku plānā. Ja projekta laikā tika identificēti jauni riski, tos un to novēršanu, kā arī to ietekmi uz tālāko projekta gaitu, rezultātiem un arī budžetu, aprakstīt šeit.*  *Izmaiņas projekta vadības organizācijā, kā arī to ietekme uz projekta izpildi. Tajā skaitā izmaiņas projekta zinātniskās grupas sastāvā, ja tādas ir. Aprakstīt, kā projekta īstenošanā iesaistīti studējošie un doktora zinātniskā grāda pretendenti* |

1. Augstskolu likuma 27.panta pirmā daļa [↑](#footnote-ref-1)
2. Eiropas Komisijas 2014.gada 17.jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV) (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu 2.panta 83.punkts (<https://eur-lex.europa.eu/eli/reg/2014/651/oj/?locale=LV>) [↑](#footnote-ref-2)
3. Augstskolu likuma 44. panta pirmā daļa [↑](#footnote-ref-3)
4. <https://likumi.lv/doc.php?id=296661> [↑](#footnote-ref-4)
5. <https://likumi.lv/ta/id/295821-par-prioritarajiem-virzieniem-zinatne-2018-2021-gada> [↑](#footnote-ref-5)